
Inspiration til økonomisk understøttelse til den lokale grønne omstilling 
Dette dokument har det formål at hjælpe provstierne med at øremærke midler fra reserven og prioritere økonomisk understøttelse af den lokale grønne omstilling. I kan f.eks. kalde det Grøn Reserve, Klimareserven, eller hvad der passer jer bedst. I dette dokument kalder vi det Grøn Reserve.
En øremærkning af reserven har flere fordele:
· Den gør det nemmere for menighedsråd at gennemføre grønne projekter, da midlerne allerede er øremærket
· Den sætter struktur og retning på den grønne omstilling i folkekirken lokalt
· Den skaber en ramme for hvad der prioriteres i provstiets økonomi
Dokumentet indeholder inspiration til uddelingspolitik samt ansøgningsskema som kan bruges af menighedsrådene til at søge af reserven. 

Læsevejledning
Dokumentet skal ses som et udkast til hvordan midler til grøn omstilling kan håndteres i jeres provsti, så det passer til lige netop jeres situation. Derfor er der løbende i udkastet en brugervejledning i kursiv og parentes, som forklarer formålet med afsnittet og hvilke muligheder for tilpasning I kan gøre jer. Kursiveret tekst skal slettes til sidst inden endelig udgivelse af dokumentet. 
Vær opmærksom på at der løbende i dokumentet skal præciseres hvilket provsti I er, samt andre detaljer såsom årstal, ansøgningsfrist, mailadresser, etc. Her skal I rette til så det passer til jeres situation. 

Der skal lyde en stor tak til Aalborg Østre, Aarhus Nordre, Odder og Vejle provstierne for inspiration til udarbejdelse af følgende dokument. 


Uddelingspolitik for midler til grøn omstilling 
Provstiudvalget har øremærket en del af provstiets reserve til grøn omstilling. 

Formål 
(Dette afsnit fastlægger det overordnede formål med Grøn Reserve. Det er vigtigt da det ved en skønsmæssig vurdering, er formålet i uddelingspolitikken som ansøgningen skal holdes op imod.)
Den grønne reserve har til formål at understøtte konkrete tiltag, der bidrager til den grønne omstilling i provstiet, herunder reduktion af energiforbrug og CO₂-udledning, udfasning af fossile energikilder samt fremme af natur og biodiversitet.
Grøn reserve kan søges til projekter i provstiets sogne, der har til formål at nedbringe CO2-udledningen i det enkelte sogn. 

Hvad kan der søges til?
(Dette afsnit konkretiserer hvilke projekter og tiltag, der kan søges støtte til. Dette afspejler hvad der i den nationale Klimakortlægning af Folkekirken fra 2023 blev identificeret som de største reduktionspotentialer.)
Der kan søges støtte til konkrete projekter og investeringer, som bidrager til den grønne omstilling. Det kan f.eks. være:
· Udfasning af olie- og gasfyr og overgang til mere klimavenlige opvarmningsformer, såsom fjernvarme, varmepumper, elvarme i kirker, embedsboliger, sognehuse, kontorer, mandskabsbygninger, m.m.
· Energirenovering og energieffektivisering af bygninger, f.eks. efterisolering, styring af varme og belysning, udskiftning af vinduer, ventilation med varmegenvinding
· Opsætning af affugtere for at styre indeklima og evt. generel temperatursænkning udenfor brugstid af kirker
· Grøn transport, herunder elektrificering af køretøjer og arbejdsredskaber på kirkegården
· Klimatiltag og natur- og biodiversitetsprojekter på Folkekirkens arealer
· Etablering af konkrete samarbejder med lokale organisationer
· Dækning af merudgift ved valg af bæredygtig vedligeholdelsesopgave
· Andre tiltag, der dokumenterbart eller sandsynliggjort bidrager med konkrete CO2-reduktioner eller øger biodiversiteten.

Kriterier 
(Dette afsnit beskriver hvilke kriterier der tildeles midler ud fra. Opgørelse af de forskellige kriterier kan enten understøttes af personer fra Grøn Udvalg eller eksterne fagpersoner som kommer med indstillinger til Provstiudvalget. Der er formuleret to forskellige tilgange til tildelingskriterierne, som tilpasses lokale forhold.)
Forslag 1
Bevilling vurderes efter følgende kriterier: 
1. Reducering af CO2-udledning 
2. Pris, og pris per reduceret kg CO2 i anlæggets/projektets levetid
3. Driftsbesparelser og tilbagebetalingstid
4. Komfort, bevaring af kulturværdier, o.l.
5. Strategisk betydning (der kan lægges vægt på, om projektet understøtter provstiets samlede arbejde med den grønne omstilling, f.eks. bidrager til udfasning af fossile varmekilder)
Den samlede vurdering baseres på en samlet skønsvurdering af ovenstående kriterier.

Forslag 2 (kan tilpasses lokale ønsker og behov)
Der kan søges midler fra Grøn Reserve til følgende:
· Projekter, der er et resultat af den senest foretaget energigennemgang af bygningerne i sognene
· Projekter, der giver energibesparelse i det fremtidige forbrug
· Projekter, der giver reduktion af CO2-udledning
· Projekter, der giver en hurtig tilbagebetalingstid.
· Projekter, der på anden vis end de nævnte har et udspring i klimaindsats og bæredygtighed.

Ansøgningsproces
(Dette afsnit beskriver ansøgningsprocessen. Dette er et udkast, men kan selvfølgelig tilpasses lokale forhold og behov i jeres provsti.)

1. Menighedsrådsmøde
Beslutning om at søge om midler fra grøn reserve skal vedtages på et menighedsrådsmøde og fremgå af referatet. 

2. Skriftlig ansøgning
Udfyld provstiets ansøgningsskema til Grøn Reserve. Husk desuden: 
a. At begrunde ansøgningen 
b. Projektbeskrivelse
c. Dokumentation i form af tilbud på projektet. 
d. Kopi af mødereferat med beslutning om ansøgning 
Fremsend ansøgningsskemaet og bilag til PROVSTIETS MAIL
Emnefeltet i mail udfyldes: "Ansøgning til Grøn Reserve – ’menighedsrådets navn’” 
Ansøgninger behandles ved næstkommende PU-møde, dog med senest indsendelsesfrist 2 uger før PU-mødet.

3. Provstiudvalgsmøde
Ansøgninger behandles på provstiudvalgsmøde. Bemærk at ansøgningen skal fremsendes senest 2 uger før mødet. Udvalgets beslutning meddeles til menighedsrådets km-mail.
I tilfælde af at projektet kræver yderligere godkendelse i Stiftsøvrigheden sendes projektet videre til godkendelse.

Økonomi 
(Dette afsnit beskriver de økonomiske rammer for den grønne reserve. Opdatér med konkrete årstal og beløb.)
Den Grønne Reserve er en del af provstiets reserve, som udmøntes af provstiudvalget. I budget 202X er der øremærket XX.XXX.XXX kr. til Grøn Reserve til reduktion af energiforbrug og CO₂-udledning, udfasning af fossile energikilder samt fremme af natur og biodiversitet

Inspiration til grøn omstilling
Du kan finde viden, værktøjer og inspiration til grønne tiltag i folkekirken hos Folkekirkens Grønne Omstilling på www.folkekirkensgrønneomstilling.dk eller 54 85 02 11 (tast 3).



Ansøgningsskema til Grøn Reserve i XX Provsti:
(Ansøgningsskemaet bruges af menighedsrådene til at søge Grøn Reserve. Dette er et forslag til hvordan sådan et skema vil kunne se ud, men kan sagtens rettes til efter lokale forhold.)
Ansøgningen sendes som vedhæftet fil via mail til PROVSTIETS MAIL med følgende emneangivelse: "Ansøgning til Grøn Reserve – ’menighedsrådets navn’”

1. Hvem søger?
	Menighedsrådets navn 
	



2. Hvad søges der om?
	Hvad ansøges der om? (Beskriv projektet)
	


	CO2-reduktioner ved gennemførsel af projektet opgjort i år og projektets levetid
	Pr. år: 
I projektets levetid: 



3. Økonomi 
	[bookmark: _Hlk135032214]Finansieringsplan: oversigt over egne midler, eksterne midler, ansøgte midler i Grøn Reserve, etc.

	

	Beløb der søges om i Grøn Reserve
	 

	Evt. fremtidige driftsbesparelser ved gennemførsel af projektet og tilbagebetalingstid
	

	Pris pr. reduceret CO2 i anlæggets/projektets levetid (kun ved ansøgninger over 50.000 kr.)
	

	Andre bemærkninger
	



4. Udbetaling (jeres nem-konto – samme konto, hvor ligning indgår)
	Bank (navn)
	

	Reg.nr.
	

	Kontonr.
	




Provstiudvalget behandler alle indkomne ansøgninger til Grøn Reserve på førstkommende provstiudvalgsmøde, hvis ansøgningen er modtaget XX dage før PU-mødet. Menighedsrådet får skriftligt besked om afgørelsen efter PU-mødet.





Menighedsrådsmøde


Menighedsråd beslutter at søge om midler på et menighedsrådsmøde.


Skriftlig ansøgning


Provstiudvalgsmøde


Ansøgninger behandles på provstiudvalgsmøde. 


Menighedsråd udfylder og sendes en skriftlig ansøgning til provstiudvalget.

